### 9.     Beslutning om godkendelse af varmeprojektforslag for B3 - del af [adresse]

**Åbent**

Sagsnr.: 326-2021-8435        J.nr.: 13.03.00           Dokumentnr.:
326-2021-76104

**Sagstype**

Beslutning.

**Resume og sagens baggrund**

Høng Varmeværk a.m.b.a. har ved et projektforslag ansøgt om
at udvide deres eksisterende forsyningsområde til at gælde for delområderne B3
i eksisterende Lokalplan nr. 73. Vedtages projektforslaget vil 23 nye boliger
blive tilsluttet fjernvarme. Sagen lægger op til udvalgets beslutning om at
vedtage varmeprojektforslaget i henhold til Lov om varme.

**Indstillinger**

Chefen for Plan, Byg og Miljø indstiller, at varmeprojektforslaget
for udvidelse af Høng varmeværks forsyningsområde vedtages endeligt.

**Behandling**

Teknik- og Miljøudvalget.

**Sagsfremstilling**

De samfundsøkonomiske, selskabsøkonomiske og
brugerøkonomiske beregninger viser, at projektforslaget er det mest
fordelagtige i forhold til at lade området opvarme ved individuelle løsninger
som f.eks. varmepumper. Projektforslaget er økonomisk robust, og vil, selv med
udsving i rente og varmeforbrug, forblive robust.

Projektforslaget har været
offentlig fremlagt på [adresse] hjemmeside i fire uger fra den 24. marts
2021 til den 21. april 2021. Der er ikke indkommet bemærkninger
i perioden.

Projektforslaget er udarbejdet
med henblik på udbud og salg af delområdet til opførelse af 23 boliger opført
som tæt og lav bebyggelse. Salgssagen forventes behandlet i kommunalbestyrelsen
umiddelbart efter sommerferien.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.

**Bilag**

|  |  |
| --- | --- |
| Bilag - Projektforslag Tjørnens Kvarter B3 - 16.03.21 inkl. bilag | 326-2021-102579 |